عرب دیلی
عربجه (عربجه: العربية، سادهجه عربي) سامی دیللرینن ساییلیر. عبریجه و آرامیجا بۇ دیله یاخیندیرلار. بۇ دیل هم دانیشیق و همده یازیلاردا ایشلنیلیر. استاندارد و اؤلچوتلو یازما دیلی (عربجه: العربية الفصحى) بوتون عرب اؤکلرینده رسمی دیلدیر. عربجه بیرلشمیش میلتلر تشکیلاتینین 6 دیلیندن بیریدیر. دانیشما عربجهسی عرب دونیاسیندان علاوه، ایران، تورکیه و چوخلو اؤلکده ده ایشلنیلیر. قرآن کریم و چوخلو ایلک ایسلاملا ایلگیلی اوْلان کیتاب و یازیلار عربجه اولاراق، بۇ دیلین قاباغا گئتمهسینه چوخلو یاردیم ائدیبلر. ایسلامیت دؤنومونده ایسلامین ایلک دیلی اولاراق بوتون بیلیمسل، کولتورسل و ادبی یازیلار بۇ دیلده یازیلیب و بۇ دیلی آرتیقراق زنگین لشدیردی. تورک دیللر، فارسجا و اوردوجادا چوخلو عرب کؤکلو سؤزجوک واردیر.
ایچیندهکیلر
آنادیلی[دَییشدیر]
آنا دیلی اولانلارین سایی[دَییشدیر]
عربجه آنادیلی اولانلارین سایی 300 میلیوندان 425 میلیونا قدر دئییلیر.
عربجه دانیشان اؤلکهلر[دَییشدیر]
عربجه 25 اؤلکهنین رسمی دیلی یوخسا رسمی دیللرینین بیریدیر. بۇ اؤلکهلر: الجزایر، بحرین، کوْموْر، چاد، جیبوتی، میصر، اریتره، عراق، اوْردوْن، کوْوئیت، لوبنان، لیبی، موریتانی، مراکش، عومان، فیلیسطین، قطر، سعودی عربیستانی، سومالی، سودان، سوریه، تونس، بیرلشمیش عرب امیرلیکلری، غربی صحرا و یمن اؤلکهلریدیلر. بیرده عرب بیرلیگی، آفریقا بیرلیگی، ایسلام کونفدراسیونو و بیرلشمیش میلتلر قورومونون رسمی دیلی یوخسا رسمی دیللرینین بیریدیر.
الیفبا[دَییشدیر]
سایی[دَییشدیر]
لهجهلر[دَییشدیر]
عربجه 4 لهجهیه بؤلونور و اولاردا باشقا لهجهلره بؤلونورلر:
- میصر عربجهسی
- شام عربجهسی (لوبنان، سوریه، فیلیسطین و اوْردوْن عربجهلرینی ایچینه آلان)
- خلیج عربجهسی (عراق، کوویت، عومان، حیجاز و س. عربجهلرینی ایچینه آلان)
- غرب عربجهسی (مراکش و تونس عربجهلرینی ایچینه آلان)
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab